gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9884, del 03-07-2024 (2024/6422)

ACORD de 28 de juny de 2024, del Consell, pel qual s'autoritza l'aprovació de l'expedient administratiu de rescabalament ERESAR/2024/19R07/0006, per obligacions contretes en 2023 i 2024.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6422


Data del document
:   28-06-2024

Organisme emissor
:   Conselleria d'Educació, Universitats i Ocupació

Tipus de document
:   Acord

Descriptors 

:   * Conselleria d'Educació, Universitats i Ocupació

ACORD de 28 de juny de 2024, del Consell, pel qual s'autoritza l'aprovació de l'expedient administratiu de rescabalament ERESAR/2024/19R07/0006, per obligacions contretes en 2023 i 2024. [2024/6422]  
En compliment del que es disposa en els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i a proposta del conseller d'Educació, Universitats i Ocupació, el Consell  
  
ACORDA  
  
Primer  
Autoritzar l'aprovació, per la persona titular de la Conselleria d'Educació, Universitats i Ocupació, de l'expedient de rescabalament ERESAR/2024/19R07/0006 a favor de les entitats beneficiàries i pels imports que s'assenyalen en l'annex.  
  
Segon  
Autoritzar la imputació al pressupost corrent 2024 de les obligacions econòmiques generades en 2023 i 2024, per import de 143.543,28 € (cent quaranta-tres mil cinc-cents quaranta-tres euros amb vint-i-huit cèntims), IVA inclòs.  
  
Castelló de la Plana, 28 de juny de 2024  
  
La consellera secretària,  
SUSANA CAMARERO BENÍTEZ  
  
  
  
 ANNEX  
ERESAR/2024/19R07/0006  
  
 Entidad beneficiaria Import   
ALQUILERES BARCELÓ SÁEZ, S.L. 128.185,40 €  
ABC ARQUITECTURA MODULAR S.L. 15.357,88 €
Diari Oficial de la Generalitat Valenciana


Sumari del DOGV 9882, del 01-07-2024 (2024/6416)

RESOLUCIÓ de Presidència de Les Corts Valencianes 776/XI, de 28 de juny de 2024, d'obertura del termini de presentació de candidatures per a la direcció de l'Agència de Prevenció i Lluita contra el Frau i la Corrupció de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9882

Data del DOGV
:   01-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6416


Data del document
:   28-06-2024

Organisme emissor
:   Corts Valencianes

Tipus de document
:   Resolució

Descriptors 

:   * Corts Valencianes

RESOLUCIÓ de Presidència de Les Corts Valencianes 776/XI, de 28 de juny de 2024, d'obertura del termini de presentació de candidatures per a la direcció de l'Agència de Prevenció i Lluita contra el Frau i la Corrupció de la Comunitat Valenciana. [2024/6416]  
De conformitat amb el que hi ha disposat en l'apartat 2 de l'article 182 del Reglament de Les Corts Valencianes i en la Llei 11/2016, de 8 de juliol, de la Generalitat, de creació de l'Agència de Prevenció i Lluita contra el Frau i la Corrupció de la Comunitat Valenciana, segons redacció donada per la Llei 3/2024, de 27 de juny, de la Generalitat, de modificació d'esta, en aplicació del que es disposa en els apartats 3 i 4 de l'article 26 de l'esmentada Llei 11/2016, i en compliment del que es preveu en l'apartat 4 de l'article 28 d'esta Llei, esta Presidència ha resolt obrir un termini, que finirà el 8 de juliol de 2024, perquè els grups parlamentaris i les organitzacions socials que treballen en l'actualitat contra el frau i la corrupció a la Comunitat Valenciana puguen proposar candidatures a la direcció de l'Agència de Prevenció i Lluita contra el Frau i la Corrupció de la Comunitat Valenciana.   
  
Les persones proposades hauran de reunir els requisits i complir les condicions que s'establixen en l'apartat 3 de l'article 26 de la Llei esmentada. Per tal d'acreditar-ho, els escrits de proposta de candidatures que es presenten caldrà acompanyar-los de la documentació que s'estime procedent i, en tot cas, d'un currículum de la persona proposada i de documentació acreditativa del veïnatge administratiu i d'estar en possessió d'un títol universitari superior.  
Així mateix, les propostes presentades per les organitzacions socials a les quals fa referència l'apartat 4 de l'article 26 de la Llei 11/2016, hauran d'incorporar una declaració responsable de compliment dels requisits exigits per la Llei.  
Esta resolució es comunicarà als grups parlamentaris, es publicarà en el Butlletí Oficial de Les Corts Valencianes, en el Diari Oficial de la Generalitat Valenciana i s'inserirà en la pàgina web de Les Corts Valencianes  
  
Palau de Les Corts Valencianes  
28 de juny de 2024  
  
Llanos Massó Linares  
President
Diari Oficial de la Generalitat Valenciana


Sumari del DOGV 9851, del 17-05-2024 (2024/3756)

Anunci pel qual se sotmet a informació pública l'estudi de detall en l'illa 18 del sector R-8 del Pla general de Bétera.
------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3756


Organisme emissor
:   Ajuntament de Bétera

Tipus de document
:   Anunci

Anunci pel qual se sotmet a informació pública l'estudi de detall en l'illa 18 del sector R-8 del Pla general de Bétera. [2024/3756]  
 Mitjançant un acord de la Junta de Govern local, en la sessió ordinària número 15, de 16 d'abril de 2024, s'ha acordat el sotmetiment a informació pública de l'estudi de detall promogut pel senyor Javier Porcar en l'illa 18 del sector R-8 del Pla general de Bétera, de conformitat amb les formalitats previstes en l'article 61 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (d'ara en avant, TRLOTUP).  
  
Durant el termini de vint dies, a comptar de la publicació del present anunci en el Diari Oficial de la Comunitat Valenciana, podran formular-se al·legacions, i es podrà consultar l'estudi de detall esmentat en la pàgina web https://www.betera.es/va/pagina/informacio-publica i en el Departament d'Urbanisme de l'Ajuntament de Bétera (edifici de la policia local, primera planta), situat al carrer de les Maces, 26, en horari de 09.00 a 14.00 hores.  
  
Bétera, 23 d'abril de 2024. L'alcaldessa: M.ª Elia Verdevio Escriba.
Diari Oficial de la Generalitat Valenciana


Sumari del DOGV 9822, del 05-04-2024 (2024/2720)

Anunci de la informació pública de l'expedient d'autorització ambiental integrada per a una indústria d'aplicació de recobriments electrolítics, situada al carrer Toledo, núm. 3, polígon industrial Retiro Casanova, del municipi d'Ibi. Titular: Manuel Roca, SL.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2720


Data del document
:   26-02-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci de la informació pública de l'expedient d'autorització ambiental integrada per a una indústria d'aplicació de recobriments electrolítics, situada al carrer Toledo, núm. 3, polígon industrial Retiro Casanova, del municipi d'Ibi. Titular: Manuel Roca, SL. [2024/2720]  
De conformitat amb el que s'establix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient indicat:  
  
Peticionari: Manuel Roca, SL  
NIF: B-03 120 292  
Emplaçament: carrer Toledo, núm. 3, polígon industrial Retiro Casanova, Ibi.  
Documentació: projecte bàsic per a sol·licitud d'autorització ambiental integrada. Resum no tècnic. Estudi d'impacte ambiental. Informe d'auditoria acústica. Manual de funcionament i manteniment de la planta depuradora. Pla de mesures d'actuació en cas d'emergències. Informe preliminar de sòls. Plànols. Annex IX sobre substàncies perilloses rellevants. Pla de desmantellament. Fitxes CAPCA. Informes de mesurament.  
El que es posa en general coneixement perquè en el termini de 30 dies hàbils a partir de l'endemà de la publicació d'este anunci en el Diari Oficial de la Generalitat Valenciana, les corporacions i particulars interessats puguen presentar les al·legacions que estimen convenients.  
  
Durant este termini, els interessats podran examinar la documentació relativa a l'esmentat expedient en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control integrat de la contaminació de l'àrea de Qualitat ambiental, de la Generalitat, i l'enllaç del qual és el següent:  
https://breu.gva.es/b/ug7x2iz2hM   
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria de Medi Ambient, Aigua, Infraestructures i Territori l'informe relatiu a les al·legacions presentades.  
  
València, 26 de febrer de 2024.- El director general de Qualitat i Educació Ambiental: Jorge Blanco Coll
Diari Oficial de la Generalitat Valenciana


Sumari del DOGV 9995, del 28-11-2024 (2024/12750)

RESOLUCIÓ de 19 de novembre de 2024, de la Direcció General de Personal, per la qual es convoca la provisió, per lliure designació, de la plaça de subdirector o subdirectora mèdics de l'Hospital General Universitari d'Elx del Departament de Salut d'Elx-Hospital General de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9995

Data del DOGV
:   28-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12919

CVE
:   SQLE-U-0402-15423

Data del document
:   19-11-2024

Organisme emissor
:   Conselleria de Sanitat

Tipus de document
:   Resolució

Atesa la necessitat de cobrir reglamentàriament la plaça de subdirector o subdirectora mèdics de l’Hospital General Universitari d’Elx del Departament de Salut d’Elx - Hospital General de la Conselleria de Sanitat, pel sistema de lliure designació, de conformitat amb el que s’establix en el títol IV del Decret 192/2017, d’1 de desembre, del Consell, pel qual s’aprova el Reglament de selecció i provisió de personal estatutari al servici d’institucions sanitàries públiques del Sistema Valencià de Salut.

Fent ús de la competència que m’atribuïx l’article 17 del Decret 135/2023, de 10 d’agost, del Consell, pel qual s’aprova el Reglament orgànic i funcional de la Conselleria de Sanitat,

RESOLC

*Primer*

Convocar, pel sistema de lliure designació, la provisió de la plaça de subdirector o subdirectora mèdics de l’Hospital General Universitari d’Elx del Departament de Salut d’Elx - Hospital General de la Conselleria de Sanitat.

*Segon*

Aprovar les bases que regiran la present convocatòria, indicades en l’annex.

La present convocatòria, les seues bases i els actes administratius que siguen dictats en la seua execució podran ser impugnats pels interessats potestativament mitjançant el recurs de reposició, en el termini d’un mes, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, així com mitjançant el recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de la publicació de l’acte objecte de recurs, de conformitat amb el que es disposa en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que s’utilitze qualsevol altra via que per al seu dret considere convenient.

  

València, 19 de novembre de 2024

Amparo Pinazo Gamir

Directora general de Personal

Esta disposició conté annexos. Consulteu-ne la versió en PDF.
Diari Oficial de la Generalitat Valenciana


Sumari del DOGV 9949, del 02-10-2024 (2024/10797)

DECRET 28/2024, d'1 d'octubre, del president de la Generalitat, pel qual es concedix la Placa de la Generalitat al Mèrit Esportiu al Valencia Club de Hockey.
-------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/2024/10/01/28/dof/vci/html**

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10490

CVE
:   YTKV-Q-5130-43011

Data del document
:   01-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, assenyala, en l'article 3, com una de les línies generals d'actuació en el desenrotllament de la política esportiva de la Generalitat, el reconeixement i premi a les persones que s'hagen distingit en la pràctica, la gestió i la promoció de l'esport, per mitjà de la Medalla i la Placa de la Generalitat al Mèrit Esportiu.

El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar a aquelles persones o entitats mereixedores de l'esmentada distinció.

El Valencia Club de Hockey ha celebrat en 2024 el seu primer centenari. Originalment constituït com una secció del Valencia  Club de Futbol, des de 1986 és una entitat independent, que compta actualment amb més de 400 jugadors de tots dos sexes i amb 14 equips de totes les categories.

Durant tots estos anys, el Valencia Club de Hockey ha exercit un paper fonamental per a l'impuls d'esta especialitat esportiva, tant masculina com femenina, i ha contribuït de manera decisiva a fer de València un punt de referència per a l'hoquei a nivell nacional.

Per això, com a reconeixement dels esforços i els triomfs de generacions de valencians i valencianes que des de fa un segle han format part del Club, i de la seua contribució a la promoció de l'esport a la Comunitat Valenciana, a proposta de la Comissió de Valoració per a la concessió de la medalla i placa de la Generalitat al Mèrit Esportiu reunida el dia 23 de setembre de 2024,

DECRETE

Concedir la Placa de la Generalitat al Mèrit Esportiu al Valencia  Club de Hockey.

  

València, 1 d'octubre de 2024

Carlos Mazón Guixot

President de la Generalitat


Còpia Permalink ELI
Diari Oficial de la Generalitat Valenciana


Sumari del DOGV 9850, del 16-05-2024 (2024/4458)

CORRECCIÓ d'errades de l'Acord de 6 de maig de 2024, del tribunal que ha de jutjar el concurs oposició per a la provisió de vacants de farmacèutic o farmacèutica d'àrea de salut, d'institucions sanitàries de la Conselleria de Sanitat, pel qual es publica la resolució definitiva del concurs oposició, per l'ordre de puntuació total obtinguda.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4458


Data del document
:   15-05-2024

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

CORRECCIÓ d'errades de l'Acord de 6 de maig de 2024, del tribunal que ha de jutjar el concurs oposició per a la provisió de vacants de farmacèutic o farmacèutica d'àrea de salut, d'institucions sanitàries de la Conselleria de Sanitat, pel qual es publica la resolució definitiva del concurs oposició, per l'ordre de puntuació total obtinguda. [2024/4458]  
S'ha advertit una errada per omissió d'una part de l'annex de l'acord esmentat (DOGV 9849; 15.05.2024), que es publica íntegre a continuació:
Diari Oficial de la Generalitat Valenciana


Sumari del DOGV 9932, del 09-09-2024 (2024/8583)

ANUNCI de les bases especifiques que han de regir la convocatòria per a proveir, mitjançant concurs, diverses places de personal laboral fix.
---------------------------------------------------------------------------------------------------------------------------------------------

### Dades del document

Número de DOGV
:   9932

Data del DOGV
:   09-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8583

CVE
:   VCLX-F-2422-1791

Data del document
:   21-08-2024

Organisme emissor
:   Ajuntament de Cofrentes

Tipus de document
:   Anunci

En el *Butlletí Oficial de la Província de València*  núm. 158, de 16 d'agost de 2024, s'han publicat íntegrament les bases específiques que han de regular la convocatòria per a proveir, mitjançant concurs, els següents llocs de personal laboral fix, procés extraordinari d'estabilització d'ocupació temporal:

1 plaça de mestra/e d'Educació Infantil (adscrita al CEI municipal), grup A, subgrup A2.

5 places de tècnic/a d'Educació Infantil (adscrites al CEI municipal), grup C, subgrup C1.

El termini de presentació de sol·licituds serà de deu dies hàbils comptats a partir de l'endemà de la publicació de la convocatòria en el *Boletín Oficial del Estado*.

Els anuncis que fan referència a les persones aspirants admeses i excloses en este procediment de selecció es publicaran en el *Butlletí Oficial de la Província de València*  i, en eixa mateixa resolució, es publicarà el nomenament de les persones que componen el tribunal qualificador. A partir d'este anunci, únicament es comunicaran les notificacions en el tauler d'anuncis de l'Ajuntament de Cofrentes (físic i electrònic en <https://cofrentes.sedelectronica.es/>), i no serà necessari fer cap notificació o avís individual a les persones aspirants sobre el desenrotllament de les proves.

  

Cofrentes, 21 d'agost de 2024

Salvador Honrubia Mora

Alcalde president
Diari Oficial de la Generalitat Valenciana


Sumari del DOGV 9760, del 05-01-2024 (2023/12552)

Anunci de Resolució de 12 de desembre de 2023, d'informe ambiental i territorial estratègic de la modificació puntual número 22 del Pla general d'ordenació urbana d'Alboraia.
------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/12370


Data del document
:   14-12-2023

Organisme emissor
:   Ajuntament d'Alboraia

Tipus de document
:   Anunci

Descriptors 

:   * administració local
    * pla d'urbanisme

Anunci de Resolució de 12 de desembre de 2023, d'informe ambiental i territorial estratègic de la modificació puntual número 22 del Pla general d'ordenació urbana d'Alboraia. [2023/12231]  
De conformitat amb el que es preveu en l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, es fa públic que per l'Alcaldia d'Alboraia s'ha dictat la Resolució número 2023-3770, de data 12 de desembre de 2023, la part dispositiva de la qual, literalment, diu el següent:  
  
«Primer  
Aprovar l'informe ambiental i territorial estratègic i donar per finalitzada l'avaluació ambiental i territorial estratègica simplificada perquè el Pla no té efectes significatius sobre el medi ambient i el territori.  
  
Segon  
Comunicar esta resolució al Departament d'Urbanisme, a l'efecte que tramiten l'esborrany del Pla pel procediment simplificat.  
  
Tercer  
Publicar la resolució en el Diari Oficial de la Generalitat Valenciana.»  
  
Alboraia, 14 de desembre de 2023.- L'alcalde: Miguel Chavarría Díaz.
Diari Oficial de la Generalitat Valenciana


Sumari del DOGV 9848, del 14-05-2024 (2024/3761)

RESOLUCIÓ de 25 d'abril de 2024, de la Universitat d'Alacant, per la qual es resol la publicació de la relació de llocs de treball del personal docent i investigador.
----------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/3761


Organisme emissor
:   Universitat d'Alacant

Tipus de document
:   Resolució

RESOLUCIÓ de 25 d'abril de 2024, de la Universitat d'Alacant, per la qual es resol la publicació de la relació de llocs de treball del personal docent i investigador. [2024/3761]  
Segons el que disposa l'article 64.b pel que fa a l'article 181.3 de l'Estatut de la Universitat d'Alacant, aprovat pel Decret 25/2012, de 3 de febrer, del Consell de la Generalitat Valenciana, i complits els tràmits previstos en la Llei 9/1987, de 12 de juny, d'òrgans de representació, determinació de les condicions de treball i participació del personal al servei de les administracions públiques, es resol:  
  
  
Publicar en el DOGV la relació de llocs de treball del personal docent i investigador de la Universitat d'Alacant, aprovada pel Consell de Govern de 29 de febrer de 2024 i finalment aprovada per la Direcció General d'Universitats mitjançant la Resolució de 22 d'abril, d'acord amb el que s'estableix en l'article 46.2.e de la Llei 2/2023, de 22 de març, del sistema universitari.  
  
Contra aquesta resolució, que esgota la via administrativa, pot interposar-se en el termini de dos mesos, un recurs contenciós administratiu davant del jutjat contenciós administratiu d'Alacant competent, d'acord amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa (BOE 14),i potestativament, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, podrà interposar-se un recurs de reposició, davant de la rectora d'aquesta universitat, en el termini d'un mes, tots dos terminis comptadors a partir de l'endemà de la data de publicació d'aquesta resolució.  
  
Alacant, 25 d'abril de 2024.- La rectora: Amparo Navarro Faure.